Foto: Fotolia 2018-2025 yillarda Toshkentning har bir tumanida energiya tejaydigan tizimlar bilan jihozlangan 10 tadan basseyn quriladi. Bu haqda O‘zbekiston Respublikasi Vazirlar Mahkamasining 5 yanvardagi qarorida aytilgan. O‘zbekiston hukumati «Toshkent shahrida basseynlar faoliyatini yanada takomillashtirish chora-tadbirlari to‘g‘risida» qaror chiqardi. Hujjatga ko‘ra, 2018 yilning 1 fevralidan Jismoniy tarbiya va sport davlat qo‘mitasi tizimidagi Toshkent shahrida joylashgan basseynlarda sog‘lomlashtirish guruhlarida shug‘ullanish uchun olinadigan to‘lov miqdorlari ham tasdiqlandi. Ta’kidlanishicha, basseynlarga kirish va o‘tish joylarida videokuzatuv vositalari hamda turniketlar o‘rnatiladi.